મનમાં ઉગીને તરત ગણગણવાનું મન થાય એવું સંગીત અથવા અન્ય કોઈ પણ ગમતા ઓરીજીનલ અવાજને કોઈ લાંબી અને કંટાળાજનક પ્રક્રિયા વગર એકદમ સરળતાથી રેકોર્ડ કરીને તેને સોશિયલ નેટવર્ક જેવા કે ટ્વિટર, ટમ્બલર, ફેસબુક અને ફોરસ્ક્વેર પર મિત્રો સાથે વહેઁચી શકવાની સરળ અને ખૂબ જ ઉપયોગી સુવિધા એટલે સાઉન્ડક્લાઉડ. રેકોર્ડ થયા પછી તેને વહેઁચતી વખતે સરસ વેવફોર્મ પ્લેયર દ્વારા તેને સાંભળી શકાય છે. ઉપરાંત એક વિશેષ સુવિધા તરીકે એ અવાજ સાભળતી વખતે કોઈ વિશેષ સમયે અથવા ક્ષણે તેના પર પ્રતિભાવ આપવાની સગવડ પણ અહીં અપાય છે. આઈ ફોન, એન્ડ્રોઈડ ફોન અને કોમ્પ્યુટર એમ બધે જ આ સુવિધાને લગતી એપ્લિકેશન્સ ઉપલબ્ધ છે. ટૂંકમાં આ વેબસાઈટ એક ખૂબ જ સરસ સુવિધા આપે છે.